ΓΡΑΠΤΗ ΕΡΩΤΗΣΗ E-0351/98 υποβολή: Amedeo Amadeo (NI) προς την Επιτροπή (17 Φεβρουαρίου 1998)

Θέμα: Μικρομεσαίες επιχειρήσεις (ΜΜΕ) και Έρευνα και Τεχνολογική Ανάπτυξη (ΕΤΑ)

Αναφορικά με την επίπτωση της διαρκούς και γενικευμένης μείωσης των πόρων που προορίζονται σε δραστηριότητες ΕΤΑ στην «Ευρωπαϊκή Ένωση στις ΜΜΕ (σε κοινοτικό επίπεδο και σε επίπεδο κρατών μελών)» έγγρ. CES 986/97) και μπροστά στο μεγαλύτερο ανταγωνισμό και διεθνοποίηση των στρατηγικών σε πλαίσιο όλο και μεγαλύτερης παγκοσμιοποίησης της οικονομίας, οι ΜΜΕ αντιμετωπίζουν την ανάγκη να ανανεωθούν.

Τούτο σημαίνει ότι, πέρα από τις υπόλοιπες ανάγκες τους, πρέπει να έχουν πρόσβαση στις νέες τεχνολογίες ή να αναπτύξουν τις τεχνολογίες που τους χρειάζονται.

Υπό το πρίσμα των ανωτέρω ζητείται από την Επιτροπή:

1. μία νέα τοποθέτηση που θα προβαίνει σε διαχωρισμό μεταξύ μικρών επιχειρήσεων υψηλής τεχνολογικής οντότητας ή «προπομπών» που αναθέτουν ανεκμετάλλευτες ικανότητες όσον αφορά την εφαρμοσμένη έρευνα και της μεγάλης μάζας των απλών χρηστών των τελικών προϊόντων της ΕΤΑ 7

2. να αποδώσει, κατά το σχεδιασμό των κοινοτικών προγραμμάτων, προτεραιότητες της ανάγκης των μικρών επιχειρήσεων υψηλής τεχνολογικής οντότητας καθώς και να προβεί σε ένα προσανατολισμό υπό αυτή την έννοια των Διαρθρωτικών Ταμείων ώστε να ευνοηθεί η κοινωνική και οικονομική συνοχή.

Απάντηση του κ.Παπουτσή εξ ονόματος της Επιτροπής (3 Απριλίου 1998)

Η Επιτροπή γνωρίζει την ετερογένεια των μικρών και μεσαίων επιχειρήσεων (ΜΜΕ) όσον αφορά τις ανάγκες και τις δεξιότητες τους στους τομείς της έρευνας και της τεχνολογικής ανάπτυξης καθώς και τα ειδικά προβλήματα που αντιμετωπίζουν οι επιχειρήσεις που βασίζονται σε νέες τεχνολογίες και οι μικρές καινοτόμες επιχειρήσεις.

Η Επιτροπή συμφωνεί ότι θα πρέπει να δοθεί ιδιαίτερη προσοχή στις επιχειρήσεις με υψηλό βαθμό ανάπτυξης λόγω του σημαντικού ρόλου που διαδραματίζουν στη διευκόλυνση των διαρθρωτικών αλλαγών που ενισχύουν την ανάπτυξη στις αγορές προϊόντων, με τη δημιουργία εξειδικευμένων τμημάτων της αγοράς και στη δημιουργία ευκαιριών όσον αφορά την απόκτηση επιπλέον επαγγελματικών προσόντων και την κινητικότητα του εργατικού δυναμικού. Ωστόσο, υπάρχουν εμπόδια που περιορίζουν τη δυνατότητα των ιδιωτών να συστήνουν και αναπτύσσουν νέες καινοτόμες επιχειρήσεις, όπως είναι οι διοικητικές διατυπώσεις, η ανεπαρκής πρόσβαση σε πηγές χρηματοδότησης και η έλλειψη ανθρώπινων πόρων και διευθυντικών στελεχών.

Στο τρίτο πολυετές πρόγραμμα υπέρ των ΜΜΕ, θεσπίζονται ειδικά μέσα στήριξης των ΜΜΕ που εμπίπτουν σε αυτήν την κατηγορία. Ένα σημαντικό παράδειγμα αποτελεί το πρότυπο σχέδιο κεφαλαίων εκκίνησης (δημιουργία 23 επενδυτικών φορέων). Το σχέδιο αυτό στοχεύει στη διευκόλυνση της διοχέτευσης ιδιωτικών κεφαλαίων προς τη φάση υψηλού κινδύνου των κεφαλαίων εκκίνησης ή ταχείας ανάπτυξης. Η μεγαλύτερη προσπάθεια θα πρέπει να καταβληθεί σε εθνικό ή περιφερειακό επίπεδο. Ωστόσο, μια σειρά μέτρων βρίσκεται υπό ανάπτυξη σε κοινοτικό επίπεδο, ιδιαίτερα στο πλαίσιο της εφαρμογής του πρώτου σχεδίου δράσης για την καινοτομία και του τρίτου πολυετούς προγράμματος υπέρ των ΜΜΕ (Απόφαση του Συμβουλίου 97/15/ΕΚ) 7 ((ΕΕ L 6 της 10.1.1997 ))

Για παράδειγμα, στο σχέδιο δράσης για την καινοτομία, η Επιτροπή αναγνωρίζει την ανάγκη στήριξης της δημιουργίας εταιρειών υψηλής τεχνολογίας και ανάπτυξης. Σε μια συζήτηση στρογγυλής τραπέζης που πραγματοποιήθηκε στο Παρίσι (9 Δεκεμβρίου 1997) με τίτλο «Καινοτομία, δημιουργία επιχειρήσεων και θέσεων εργασίας», δρομολογήθηκε μια διαδικασία διαβουλεύσεων για την υποστήριξη της δημιουργίας και της ανάπτυξης εταιρειών τεχνολογικής βάσης. Στις διαβουλεύσεις αυτές συμμετείχαν διευθυντικά στελέχη εταιρειών υψηλής τεχνολογίας, τραπεζίτες, υπεύθυνοι λήψης αποφάσεων, διευθυντικά στελέχη ερευνητικών πανεπιστημιακών κέντρων, καθώς και αξιωματούχοι των κρατών μελών και της Επιτροπής. Στη συνέχεια, συστάθηκαν ομάδες εργασίας για να εξετάσουν τις επιστημονικές πλευρές της δημιουργίας και της ανάπτυξης εταιρειών υψηλής τεχνολογίας, προκειμένου να επισημανθούν τα καίρια θέματα και οι ορθές πρακτικές και να καθοριστούν πιθανές δράσεις ιδίως σε κοινοτικό επίπεδο. Το αποτέλεσμα αυτού του εγχειρήματος θα συζητηθεί στο φόρουμ των ευρωπαίων επιχειρηματιών υψηλής τεχνολογίας που θα πραγματοποιηθεί στη Βιέννη το Νοέμβριο του 1998.

Επιπλέον, στο πλαίσιο του προγράμματος καινοτομίας (τρίτη δραστηριότητα του τέταρτου προγράμματος πλαισίου - απόφαση Κοινοβουλίου και Συμβουλίου αριθ. 1110/94/Ε ((ΕΕ L 126 της 18.5.1994 ))) η Επιτροπή ξεκίνησε, σε συνεργασία με το Ευρωπαϊκό Ταμείο Επενδύσεων, το πρότυπο σχέδιο Ι-ΤΕΑ, που αποσκοπεί στην προσέλκυση κεφαλαίων επιχειρηματικού κινδύνου προς τις αρχικές φάσεις των καινοτόμων σχεδίων υψηλής τεχνολογίας. Το Ι-ΤΕΑ υποστηρίζει τα διευθυντικά στελέχη των οργανισμών κεφαλαίων επιχειρηματικού κινδύνου όσον αφορά την απόκτηση μακρόπνοων δεξιοτήτων αξιολόγησης και διαχείρισης αυτού του είδους σχεδίων.

Οι προσπάθειες αυτές θα συνεχιστούν στο πλαίσιο του πέμπτου προγράμματος πλαισίου, κυρίως μέσω της εφαρμογής του οριζόντιου προγράμματος «Καινοτομία και Συμμετοχή των ΜΜΕ».

Επιπλέον, στην πρόταση της Επιτροπής που αφορά το πέμπτο πρόγραμμα-πλαίσιο για την έρευνα, την τεχνολογική ανάπτυξη και επίδειξη (1998-2000) ((COM (98) 8 τελικό )), δίνεται ιδιαίτερη προσοχή στις ΜΜΕ. Στο πλαίσιο αυτό, προβλέπεται ένα ειδικό πρόγραμμα RAT για την «Καινοτομία και τη συμμετοχή των ΜΜΕ». Εκτός από τις εταιρίες υψηλής τεχνολογίας, θα δοθεί ιδιαίτερη προσοχή στις ΜΜΕ που δεν διαθέτουν επαρκή ερευνητική υποδομή. Εξάλλου, η Επιτροπή προτίθεται, στις προσεχείς προτάσεις κανονισμών των Διαρθρωτικών ταμείων, να δώσει ιδιαίτερη έμφαση στις ανάγκες των μικρών και μεσαίων επιχειρήσεων που κάνουν σε εντατικό βαθμό χρήση της υψηλής τεχνολογίας.